CELEX: 32011D0080
Language: ro
Date: 2011-02-04 00:00:00
Title: 2011/80/UE: Decizia Comisiei din 4 februarie 2011 de autorizare a introducerii pe piață a unui produs de peptide obținute din pește ( Sardinops sagax ) ca ingredient alimentar nou în temeiul Regulamentului (CE) nr. 258/97 al Parlamentului European și al Consiliului [notificată cu numărul C(2011) 522]

5.2.2011   
            
            
               RO
            
            
               Jurnalul Oficial al Uniunii Europene
            
            
               L 31/48
            
         DECIZIA COMISIEI
   din 4 februarie 2011
   de autorizare a introducerii pe piață a unui produs de peptide obținute din pește (Sardinops sagax) ca ingredient alimentar nou în temeiul Regulamentului (CE) nr. 258/97 al Parlamentului European și al Consiliului
   [notificată cu numărul C(2011) 522]
   (Numai textul în limba engleză este autentic)
   (2011/80/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 258/97 al Parlamentului European și al Consiliului din 27 ianuarie 1997 privind alimentele și ingredientele alimentare noi (1), în special articolul 7,
   întrucât:
   
               (1)
            
            
               La data de 28 aprilie 2008, societatea Senmi Ekisu Co. Ltd. a înaintat autorităților competente din Finlanda o cerere de introducere pe piață a unui produs de peptide obținute din pește (Sardinops sagax) ca ingredient alimentar nou.
            
         
               (2)
            
            
               La data de 12 ianuarie 2009 organismul competent de evaluare a produselor alimentare din Finlanda a emis un raport de evaluare inițială. Concluzia respectivului raport a fost că produsul de peptide obținute din pește poate fi introdus pe piață.
            
         
               (3)
            
            
               Comisia Europeană a transmis raportul de evaluare inițială tuturor statelor membre la data de 10 martie 2009.
            
         
               (4)
            
            
               În cursul intervalului de 60 de zile prevăzut la articolul 6 alineatul (4) din Regulamentul (CE) nr. 258/97, s-au formulat obiecții motivate față de comercializarea acestui produs, în conformitate cu dispoziția menționată anterior.
            
         
               (5)
            
            
               Prin urmare, la 14 august 2009 a fost consultată Autoritatea Europeană pentru Siguranța Alimentară (EFSA).
            
         
               (6)
            
            
               La data de 9 iulie 2010, EFSA (Grupul științific pentru produse dietetice, nutriție și alergii), în „Avizul științific privind siguranța substanței «Produs de peptide obținute din sardină» ca ingredient alimentar nou” (2) a ajuns la concluzia că produsul de peptide obținute din pește este sigur în condițiile de utilizare și nivelurile de ingerare propuse.
            
         
               (7)
            
            
               În baza evaluării științifice, se consideră că produsul de peptide obținute din pește respectă criteriile stabilite la articolul 3 alineatul (1) din Regulamentul (CE) nr. 258/97.
            
         
               (8)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Produsul de peptide obținute din pește (Sardinops sagax), în conformitate cu specificațiile din anexa I, poate fi introdus pe piața Uniunii ca ingredient alimentar nou pentru utilizările enumerate în anexa II.
   Articolul 2
   Denumirea produsului de peptide obținute din pește (Sardinops sagax), autorizat prin prezenta decizie, pe eticheta produsului alimentar care îl conține este „peptide obținute din pește (Sardinops sagax)”.
   Articolul 3
   Prezenta decizie se adresează Senmi Ekisu Co., Ltd., Research & Development Department, 779-2 Noda, Hirano-Cho, Ohzu-City, Ehime 795-0021, Japonia.
   
      Adoptată la Bruxelles, 4 februarie 2011.
      
         
            Pentru Comisie
         
         John DALLI
         
            Membru al Comisiei
         
      
   
   
      (1)  JO L 43, 14.2.1997, p. 1.
   
      (2)  EFSA Journal 2010; 8(7): 1684.
   
      ANEXA I
      
         SPECIFICAȚIILE PRODUSULUI DE PEPTIDE OBȚINUTE DIN PEȘTE (SARDINOPS SAGAX)
      
      
         Descriere:
      
      Ingredientul alimentar nou este un amestec peptidic care este obținut prin hidroliza alcalină catalizată prin protează a mușchilor de pește (Sardinops sagax), izolare ulterioară a fracției peptidice prin cromatografie pe coloană, concentrare în vid și uscare prin pulverizare. Aceasta este o pulbere de culoare alb-gălbuie.
      
                  Specificațiile produsului de peptide obținute din pește (Sardinops sagax)
               
            
                  Peptide (1)
                  
                  (peptide cu catenă scurtă, dipeptide și tripeptide cu o masă moleculară mai mică de 2kDa)
               
               
                  ≥ 85 g/100 g
               
            
                  Val-Tyr (dipeptide)
               
               
                  de la 0,1 la 0,16 g/100 g
               
            
                  Cenușă
               
               
                  ≤ 10 g/100 g
               
            
                  Umiditate
               
               
                  ≤ 8 g/100 g
               
            
         (1)  Metoda Kjeldahl
   
   
      ANEXA II
      
         UTILIZAREA PRODUSULUI DE PEPTIDE OBȚINUTE DIN PEȘTE
      
      
                  Grup de utilizări
               
               
                  Nivel maxim de produs de peptide obținute din pește
               
            
                  Alimente pe bază de iaurt, băuturi cu iaurt, produse din lapte fermentat și lapte praf
               
               
                  0,48 g/100 g (gata de mâncat/băut)
               
            
                  Apă aromatizată și băuturi pe bază de legume
               
               
                  0,3 g/100 g (gata de băut)
               
            
                  Cereale pentru micul dejun
               
               
                  2 g/100 g
               
            
                  Supe, tocane și prafuri pentru supe
               
               
                  0,3 g/100 g (gata de mâncat)